
	วิธีปฏิบัติ (Work Instruction : WI)
เรื่อง : การล้างอุปกรณ์เครื่องมือด้วยเครื่องล้างด้วยคลื่นความถี่สูง (ultrasonic cleaner)

	รหัสเอกสาร :  WI-CSSD-000-009-00
ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ : 

	ผู้ตรวจสอบ :  
                  (นางสาวดวงพร พงษ์ศรีลา)   
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)
รองผู้อำนวยการฝ่ายการพยาบาล


1. วัตถุประสงค์
	1. เพื่อขจัดสิ่งสกปรก เชื้อจุลินทรีย์ที่มีอยู่บนอุปกรณ์เครื่องมือ
 	2. เพื่อลดปริมาณอินทรีย์สาร ได้แก่ เลือด สารคัดหลั่งต่างๆ 
3. เพื่อป้องกันการกัดกร่อนเครื่องมือไม่ให้ชำรุดเสียหาย
2. ขอบข่าย : เจ้าหน้าที่ CSSD
3. ความรับผิดชอบ : บุคลากรในงาน CSSD (ห้องล้างเครื่องมือ)
4. รายละเอียด
	การล้างอุปกรณ์เครื่องมือด้วยเครื่องล้างด้วยคลื่นความถี่สูง (ultrasonic cleaner) เหมาะสำหรับการทำความสะอาดอุปกรณ์เครื่องมือที่มีขนาดเล็ก  เป็นท่อ สาย มีความเปราะบาง รวมทั้งอุปกรณ์เครื่องมือที่มีความสลับซับซ้อนทำความสะอาดได้ยาก การล้างด้วยมือไม่สามารถเข้าถึงได้ทุกจุด ผู้ปฏิบัติงานจะต้องปฏิบัติตามขั้นตอนดังต่อไปนี้
1. บุคลากรสวมอุปกรณ์ป้องกันครบถ้วน หมวก แว่นตา หน้ากากอนามัย เสื้อกันเปื้อน ถุงมือยาวหนา รองเท้าบูท
2. เตรียมความพร้อมของเครื่อง 
[bookmark: _GoBack]             2.1 เติมน้ำในอ่างให้ถึงขีดระดับที่กำหนด น้ำที่ใช้งานกับเครื่อง ควรเป็นน้ำอ่อน  (SOFT WATER ) หรือน้ำสะอาด สารทำความสะอาดที่ใช้กับเครื่องเป็นชนิดฟองน้อย ใช้ความเข้มข้นและอุณหภูมิตามคำแนะนำของบริษัทผู้ผลิต

	เรื่อง : การล้างอุปกรณ์เครื่องมือด้วยเครื่องล้างด้วยคลื่นความถี่สูง(ultrasonic cleaner)


     2.2 ก่อนใช้งานเครื่องต้องกำจัดฟองอากาศ (degassing) ที่อยู่ในน้ำออก โดยปฏิบัติตามคู่มือของบริษัทผู้ผลิต
     2.3 ตรวจสอบประสิทธิภาพการทำงานของเครื่องอย่างน้อยสัปดาห์ละครั้ง
3. วิธีทำความสะอาด
     3.1 นำอุปกรณ์เครื่องมือที่ผ่านการแช่แล้วมากางเครื่องมือออก และจัดเรียงลงในตะแกรงเฉพาะสำหรับใช้กับเครื่องล้างด้วยคลื่นความถี่สูงโดยที่อุปกรณ์เครื่องมือไม่ทับซ้อนกันมากหรือเกินกว่าระดับน้ำที่กำหนด และตรวจสอบให้เครื่องมืออยู่ในสภาพเปิด แยกชิ้นส่วนที่มีลักษณะซ้อนกัน เพื่อให้น้ำและคลื่นสัมผัสอุปกรณ์เครื่องมือได้ทั่วถึง
     3.2 ปิดฝาเครื่องตลอดเวลาขณะใช้งาน เพื่อป้องกันการฟุ้งกระจายและเคืองหูจากคลื่นเสียง
     3.3 เปิดสวิทซ์ Power และสวิทซ์ P1 P2 P3 ตามลักษณะการปนเปื้อน ระดับความสกปรก ระยะเวลาตามคำแนะนำโดยผู้ผลิตน้ำยาล้างเครื่องมือ
     3.4 เมื่อสิ้นสุดกระบวนการล้างด้วยเครื่องแล้ว ต้องย้ายตะกร้าอุปกรณ์เครื่องมือมาล้าง ด้วยน้ำสะอาดอีกครั้ง  และล้างด้วยน้ำ RO เป็นน้ำสุดท้าย
     3.5 ห้ามนำอุปกรณ์เครื่องมือที่ทำด้วยยาง (ยางธรรมชาติ ยางสังเคราะห์ ยางซิลิโคน) เลนส์ polyvinyl chloride (PVC) หรืออุปกรณ์ที่มีมอเตอร์ กลไก เข้าเครื่อง เนื่องจากวัสดุดังกล่าวจะดูดซับคลื่นความถี่ และอุปกรณ์ที่มีชิ้นส่วนมอเตอร์กลไกอาจเสียหายจากการใช้คลื่นความถี่สูงได้
5. ที่มา : 1. สมาคมศูนย์กลางงานปราศจากเชื้อแห่งประเทศไทย (Central Sterilizing Services    Association of Thailand) แนวปฏิบัติการทำลายเชื้อและทำให้ปราศจากเชื้อเครื่องมือแพทย์ (2561)
    2. คู่มือการใช้งานเครื่องล้างด้วยคลื่นความถี่สูง (ultrasonic cleaner) ยี่ห้อ Namwiwat

